اوکراینا دؤولت باشقانی ولودیمیر زلنسکی، اورتاقلاریندان آلدیقلاری سلاحلارین گوجلو بیر شکیلده ایشله‌مه‌یه باشلادیغینی بیلدیردی.
ولودیمیر زلنسکی، گئجه ساعاتلاریندا اولوسا سسلندی.
زلنسکی، اورتاقلاریندان آلدیقلاری سلاحلارین گوجلو بیر شکیلده ایشله‌مه‌یه باشلادیغینی بیلدیررک،
"قوشونلاریمیز ایشغالچیلارین لجستیک اوچون اؤنملی اولان آنبارلارا و دیگر نقطه‌لره دقته لاییق سالدیریلار ائدیر. بو، روسیا اوردوسونون سالدیری پتانسیلینی اؤنملی درجه‌ده آزالدیر. ایشغالچیلارین ایتکیلری هر هفته آرتاجاق" دئدی.
اوکراینا گوجلرینین اؤزللیکله گونئیده خرسون و زاپوریژیا بؤلگه‌سینده اولماق اوزره موختلیف ایستیقامتلرده ایرلیله‌دیگینی بیلدیرن زلنسکی،
"بیز تورپاقلاریمیزدان وازگئچمه‌یه‌جییک. اوکراینانین بوتون تورپاقلاری اوکراینالی قالاجاق. اینسانلار بونو بیلمه‌لیدیر" دئدی.
"بوتون گونئییمیز اوچون، بوتون اوکراینالی دونباس اوچون ساواشیریق، ان آجیماسیز ساواش ایندی اورادا، سلوویانسک و باخموت یاخینلیغیندا. خارکوو بؤلگه‌سی اوچون ساواشیریق" ایفاده‌لرینی ایشله‌دن رلنسکی،
"ایشغالچیلار بو تورپاقلارداکی زامانلارینین اوزون اولدوغونو و اونلارین توپچو اوستونلوگونون سونسوز اولدوغونو دوشونمه‌سینلر" دئدی.
